มีอะไรกับแฟนวันที่ 9 มค. 66 แล้วเกิดถุงยางแตกหลั่งในแต่เข้าไปไม่ลึกซึ่งหลังจากนั้นก็เดินไปล้างออกทันที่ที่รู้พร้อมกับกินยาคุมฉุกเฉินแบบ 1 เม็ดทันที ไม่เกิน 30 นาที ตอนประมาณ 16.00 น หลังจากนั้นถ่ายท้อง 1 ครั้ง ตอน 23.00 น จะเป็นอะไรไหมคะ ซึ่งอาการตอนนั้นเหมือนเป็นช่วงเข้าใกล้มีประจำเดือนด้วยค่ะ ลองตรวจวันที่ 12 มค. 66 ยังขึ้น 1 ขีดอยู่ค่ะประจำเดือนมาครั้งล่าสุดวันที่ 17 ธค. 65 มาตรงบ้างไม่ตรงบ้างแต่ล่าสุดมาตรงกัน 2 เดือนค่ะ
สวัสดีค่ะ งาน,การมีเพศสัมพันธ์ในวันที่ 9 ม.ค.หากถุงยางอนามัยแตก ก็จะมีโอกาสตั้งครรภ์ได้ แต่หากได้ทานยาคุมฉุกเฉินภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ดังนั้น โอกาสในการตั้งครรภ์ก็ถือว่ามีน้อยอยู่ส่วนการที่ทานยาคุมฉุกเฉินเวลา 16.00 น. แล้วมีท้องเสียเวลา 23.00 น. ก็ไม่น่ามีผลต่อการดูดซึมของยาคุมฉุกเฉินที่ได้ทานไปก่อนหน้านั้น เพราะผ่านไปนานหลายชั่วโมงแล้ว ยาก็น่าจะถูกดูดซึมไปจนหมดแล้วค่ะสำหรับการตรวจหาการตั้งครรภ์ในวันที่ 12 ม.ค. ถือว่าเร็วไปที่จะตรวจพบได้ แนะนำควรรอต่อไปก่อน หากหลังจากนี้ได้มีประจำเดือนมา ก็แสดงว่าไม่ได้มีการตั้งครรภ์เกิดขึ้น แต่หากผ่านไป 2 สัปดาห์ นับจากที่ได้มีเพศสัมพันธ์ไปแล้ว ยังไม่มีประจำเดือนมา ก็ให้ตรวจหาการตั้งครรภ์ดูค่ะ